EkBass/fiwiki-20250220-pages-articles huggingface dataset:
Auce

Auce (, ) on kaupunki Semigalliassa Latviassa, lähellä Liettuan rajaa. Vuonna 2016 siellä oli 2 712 asukasta. == Historia == Ennen 1200-lukua Aucen alue oli osa semigallialaista Spārnenen maakuntaa. Semigallian valloituksen jälkeen 7. lokakuuta 1272 Doben linna luovutettiin Liivinmaan ritarikunnalle. Kaupunki mainitaan ensimmäisen kerran kirjallisissa lähteissä vuonna 1426 nimellä Owcze. Jelgava – Mažeikiai -rautatien valmistuttua vuonna 1889 Aucen kylä alkoi kehittyä. Uudet tontit rakennettiin suureksi osaksi paroni August von der Reken omistaman Bēnen kartanon maille. Vuonna 1905 sosiaalidemokraatit polttivat kartanon, joka rakennettiin sittemmin uudelleen hieman pienempänä. Ensimmäisen maailmansodan aikana Saksan keisarillinen armeija miehitti Aucen. Saksalaiset perustivat kaupungin läheisyyteen ilmailukoulun ja lentokentän (Artillerie-Fliegerschule Ost I). Latvian itsenäistyttyä Aucesta tuli osa Latvian tasavaltaa. Vuonna 1920 vanha Aucen kartano kansallistettiin ja siitä tuli Latvian yliopiston omaisuutta, jota käytettiin maatalouden opiskelijoiden opetustilana. Vuonna 1924 Auce sai kaupunginoikeudet, ja vuodesta 2009 lähtien se on toiminut Aucen kunnan hallintokeskuksena. == Lähteet == == Aiheesta muualla == *Aucen kotisivut Luokka:Latvian kaupungit
Juhani Piilonen

Juhani Piilonen (3. marraskuuta 1941 Huittinen – 7. syyskuuta 2020 Helsinki) oli suomalainen historioitsija, joka oli erikoistunut paikallishistorioihin sekä itsenäisen Suomen alkuvaiheisiin. Piilonen nimitettiin Helsingin yliopiston professoriksi vuonna 2006. Piilonen kirjoitti ylioppilaaksi Tyrvään yhteislyseosta 1962, jonka jälkeen hän opiskeli Helsingin yliopistossa. Vuonna 1982 Piilonen nimitettiin Helsingin yliopiston dosentiksi ja samana vuonna hän väitteli tohtoriksi sisällissodan punaisten kunnallishallinnosta. Väitös oli osa Opetusministeriön 1967 asettaman Punakaartin historiakomitean tutkimustyötä. Piilosen päätyö oli vuosina 1997 ja 2007 julkaistu suurteos Sastamalan historia, joka käsitteli kahdeksan yläsatakuntalaisen pitäjän historiaa keskiajalta itsenäistymisen alkuvuosiin. == Teokset == * * * * * * * * * * == Lähteet == Luokka:Suomalaiset historioitsijat Luokka:Helsingin yliopiston professorit Luokka:Vuonna 1941 syntyneet Luokka:Vuonna 2020 kuolleet
Li Xuan

Li Xuan (; s. 29. helmikuuta 1972 Hebei, Kiina) on kiinalainen puolustajana pelannut jääkiekkoilija. Hän pelasi Kiinan naisten jääkiekkomaajoukkueessa olympialaisten naisten jääkiekkoturnauksessa 1998 Naganossa ja 2002 Salt Lake Cityssä. MM-kilpailuissa hän edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2004. == Lähteet == Luokka:Kiinalaiset jääkiekkoilijat Luokka:Vuonna 1972 syntyneet Luokka:Elävät henkilöt
Jean-François Briand

Jean-François Briand (s. 1. maaliskuuta 1965 Angers, Maine-et-Loire) on ranskalainen ratameloja. Briand kilpaili Barcelonan kesäolympialaisissa 1992, joissa Ranska karsiutui 1 000 metrin kajakkinelosessa välierissä. Joukkueeseen kuuluivat Briandin lisäksi Pierre Lubac, Sébastien Mayer ja Patrick Lancereau. Välimeren kilpailuissa Briand saavutti yhden hopeamitalin Ateenassa 1991. Briand on pituudeltaan 181-senttimetrinen ja painaa 74 kilogrammaa. == Lähteet == Luokka:Ranskalaiset melojat Luokka:Vuonna 1965 syntyneet Luokka:Elävät henkilöt
Niina Keitel

Niina Keitel (s. 1975) on suomalainen ooppera- ja konserttilaulaja, äänialaltaan mezzosopraano. Keitel valmistui musiikin maisteriksi Sibelius- Akatemiasta. Hän on laulanut solistina Darmstadtin oopperassa (2007–2010), Mannheimin oopperassa (2010–2011) ja Suomen kansallisoopperassa (2011–2014). Vierailuja hän on tehnyt oopperataloissa eri puolilla maailmaa. Hän on myös esiintynyt oopperajuhlilla, kuten Savonlinnan oopperajuhlilla. Keitelin keskeisiin rooleihin ovat kuuluneet Carmen (Carmen), Judit (Herttua Siniparran linna), Octavian (Ruusuritari) ja Preziosilla (Kohtalon voima). Vuosina 2013–2018 Keitel oli Lemin musiikkijuhlien taiteellinen johtaja. Hänen seuraajakseen tuli Tuulikki Närhinsalo. Konserttiteoksista Keitelin ohjelmistoon ovat kuuluneet muiden muassa Kullervo (Sibelius) ja Das Lied von der Erde (Mahler). Kapellimestareita, joiden johdolla Keitel on laulanut: * Dan Ettinger * Lawrence Foster * Mikko Franck * Philippe Jordan * Hannu Lintu * Cornelius Meister * Kent Nagano * Erik Nielsen * Santtu-Matias Rouvali * Leif Segerstam * Constantin Trinks * Xian Zhang Keitel on laulanut Naxoksen ja Ondinen levytyksillä. == Lähteet == Luokka:Suomalaiset oopperalaulajat Luokka:Mezzosopraanot Luokka:Vuonna 1975 syntyneet Luokka:Elävät henkilöt
Tomas Pihlajamäki

Tomas Pihlajamäki (s. 26. tammikuuta 2000 Espoo) on suomalainen koripalloilija, pelipaikaltaan pääasiassa heittävä takamies, joka edustaa Korisliigassa pelaavaa Tampereen Pyrintöä. Hän edusti Suomen nuorisomaajoukkueita useissa arvokisoissa. == Pelaajaura == Pihlajamäki on Tapiolan Hongan kasvatti ja aloitti koripallon pelaamisen viisivuotiaanahttps://pyrinto.fi/uutinen/lupaava-thomas-pihlajamaki-pyrinnon- liigamiehistoon/. Hän edusti Hongan nuorisojoukkueita kaksi kautta B-poikien ja yhden kauden A-poikien SM-sarjassa saavuttaen B-poikien SM-hopeaa vuonna 2016. Lukioikäisenä hän pelasi neljä kautta Mäkelänrinteen lukion erikoisjoukkue HBA:ssa miesten toiseksi korkeimmalla sarjatasolla I-divisioona A:ssa.Tomas Pihlajamäki – Suomen Koripalloliitto Vuonna 2018 hän kärsi pahasta loukkaantumisesta, josta toipumiseen kului lähes vuosi. Syksyllä 2020 Pihlajamäki siirtyi Korisliigassa pelanneeseen Tampereen Pyrintöön muun muassa laadukkaana pitämänsä valmennuksen vuoksi.https://www.basket.fi/basket/uutiset/tomas-pihlajamaki-pyrinnon- liigamiehistoon/ Alkukaudesta hän heitti parhaimmillaan 7. marraskuuta Lahti Basketballia vastaan neljä kolmen pisteen koria ja 16 pistettä. Pihlajamäki sai peliaikaa myös M1DA:ssa Pyrinnön akatemiajoukkueessa, jossa hän kuului joukkueen runkopelaajiin. Kauden ensimmäisessä divisioonaottelussaan Pihlajamäki teki 33 pistettä. Pihlajamäki edusti Suomen nuorisomaajoukkueita kymmenissä otteluissa. Hän kuului Suomen turnauskokoonpanoihin alle 17-vuotiaiden MM-kilpailuissa vuonna 2016, alle 16-vuotiaiden EM-kilpailuissa vuosina 2015 ja 2016 (Suomen sijoitukset kuudes ja viides) sekä alle 18-vuotiaiden EM-kilpailuissa vuonna 2017.Maajoukkuetilastot – Suomen Koripalloliitto Pihlajamäen isä Tommi Pihlajamäki pelasi myös koripalloa pääsarjatasolla, muun muassa Pyrinnössä. == Pelityyli ja ominaisuudet == Pihlajamäki on pelannut tavallisimmin heittävänä takamiehenä. Hän pitää kehityskohteinaan muun muassa 1 vastaan 1 -puolustamistaan ja pallonkäsittelytaitoaan. == Lähteet == * Tomas Pihlajamäki Suomen Koripalloliitto * Maajoukkuetilastot Suomen Koripalloliitto === Viitteet === == Aiheesta muualla == * Tomas Pihlajamaki Basketball Player Profile eurobasket.com Luokka:Suomalaiset koripalloilijat Luokka:Vuonna 2000 syntyneet Luokka:Elävät henkilöt
Scholzin tähti

Scholzin tähti (WISE J072003.20−084651.2) on kaksoistähtijärjestelmä, jossa punaista kääpiötä kiertää ruskea kääpiö. Tähti nimettiin astronomi Ralf-Dieter Scholzin mukaan. Eric Mamajekin mallinnusten mukaan tähti kulki Oortin pilven ulkoreunan läpi noin 70 000 vuotta sitten käyden 0,8 valovuoden etäisyydellä Maasta. Tähteä ei voinut havaita paljain silmin, koska se oli kirkkaimmillaankin 11,4 magnitudia. == Lähteet == Luokka:Kaksoistähdet Luokka:M-spektriluokan pääsarjan tähdet Luokka:Ruskeat kääpiöt
Nauhahuiskut

Nauhahuiskut (Prenanthes) on asterikasvien heimoon kuuluva kasvisuku.Suomen Lajitietokeskus: Nauhahuiskut – Prenanthes Viitattu 5.12.2020. Siihen kuuluu yhdeksän lajia, joita esiintyy Euroopassa, Aasiassa ja Keski-Afrikassa.Plants of the World Online: Prenanthes L. Viitattu 7.12.2024. Euroopassa esiintyy yksi nauhahuiskulaji, punanauhahuisku (Prenanthes purpurea), joka kasvaa luonnonvaraisena Länsi-Euroopasta Kaukasiaan. Punanauhahuisku on monivuotinen ruoho, joka muistuttaa ulkonäöltään läheisen Lactuca-suvun salaatteja, mutta on (violetin-)punakukkainen. == Lajeja == * punanauhahuisku eli punahuisku (Prenanthes purpurea) * valkonauhahuisku (Prenanthes alba tai Nabalus albus) * terttunauhahuisku (Prenanthes racemosa tai Nabalus racemosus) == Lähteet == == Aiheesta muualla == * Finto: Kassu – Kasvien suomenkieliset nimet: Prenanthes Luokka:Asterikasvit
Piiskasalaatit

Piiskasalaatit (Chondrilla) on asterikasvien heimoon kuuluva kasvisuku.Suomen Lajitietokeskus: Piiskasalaatit – Chondrilla Viitattu 5.12.2020. Siihen kuuluu 31 lajia, joita esiintyy alkuperäisenä Euroopassa, Aasiassa ja Afrikan pohjoisosassa. Laajimmalle levinnyt laji on isopiiskasalaatti, jota esiintyy Länsi-Euroopasta Länsi- ja Keski-Aasiaan sekä tulokaslajina Pohjois-Amerikassa ja Australiassa. Muista suomeksi nimetyistä piiskasalaattilajeista kaakonpiiskasalaatti esiintyy Itä-Euroopassa, Turkissa ja Kaukasiassa, haarapiiskasalaatti esiintyy Kreetalla.Plants of the World Online: Chondrilla L. Viitattu 7.12.2024. == Lajeja == * isopiiskasalaatti (Chondrilla juncea) * kaakonpiiskasalaatti (Chondrilla latifolia) * haarapiiskasalaatti (Chondrilla ramosissima) == Lähteet == == Aiheesta muualla == * Finto: Kassu – Kasvien suomenkieliset nimet: Chondrilla Luokka:Asterikasvit
Risuvalvatit

Risuvalvatit (Launaea) on asterikasvien heimoon kuuluva kasvisuku.Suomen Lajitietokeskus: Risuvalvatit – Launaea Viitattu 9.2.2022. Siihen kuuluu 57 lajia, joita esiintyy Espanjassa, Makaronesiassa, Afrikassa, Aasiassa, Australiassa ja Amerikan keskiosassa. Ne ovat läheistä sukua maitovalvateille (Sonchus). Risuvalvatit ovat yksi-, kaksi- tai monivuotisia ruohoja, joskus myös matalia varpupensaita.Plants of the World Online: Launaea Cass. Viitattu 7.12.2024. Pensasmainen laji on esimerkiksi Kanariansaarilla yleisenä kasvava pensasrisuvalvatti, jonka tiheän epäsäännöllisesti haarovat yleensä lehdettömät varret muodostavat risukasan näköistä kasvustoa. == Lajeja == * pensasrisuvalvatti (Launaea arborescens) * hiekkarisuvalvatti (Launaea capitata) * resedarisuvalvatti (Launaea fragilis) * okarisuvalvatti (Launaea mucronata) * vanarisuvalvatti (Launaea nudicaulis) == Lähteet == == Aiheesta muualla == * Global Biodiversity Information Facility (GBIF): Launaea * ITIS: Launaea * United States Department of Agriculture (USDA): Launaea * Flora of China: Launaea * UniProt: Taxonomy – Launaea Luokka:Asterikasvit
Billy Strings

Billy Strings, oikea nimi William Apostol, (s. 3. lokakuuta 1992 Lansing) on yhdysvaltalainen kitaristi ja laulaja-lauluntekijä. americansongwriter.com. Viitattu 3.12.2020. AllMusic. Viitattu 3.12.2020. Stringsin isäpuoli soitti kitaraa ja lauloi Michiganin bluegrass-skenessä. Strings soitti kitaraa isäpuolensa yhtyeessä alakouluiässä. Teini-iässä hän soitti rockia ja oli mukana heavy metal -yhtyeessä. AllMusic. Viitattu 3.12.2020. Strings levytti Rock of Ages ja Fiddle Tune X -albumit mandoliininsoittaja Don Julinin kanssa ja soitti bluegrass-yhtyeessä M-23 Strings. Vuonna 2016 hän muutti Nashvilleen ja julkaisi sooloalbumin Turmoil & Tinfoil. Albumi Home (2019) voitti Grammy- palkinnon bluegrass-kategoriassa vuonna 2020. savingcountrymusic.com. Viitattu 3.12.2020. grammy.com. Viitattu 6.4.2021. International Bluegrass Music Association valitsi Stringsin vuoden uudeksi artistiksi ja vuoden kitaristiksi vuonna 2019. rollingstone.com. Viitattu 3.12.2020. ==Diskografia== ===Albumit=== * Rock of Ages (2013) 1 * Fiddle Tune X (2014) 2 * Turmoil & Tinfoil (2016) * Home (2019) 1 Billy Strings, Don Julin 2 Billy Strings, Don Julin ===EP-levyt=== * Billy Strings – EP (2016) ==Lähteet== * Discogs: Billy Strings === Viitteet === Luokka:Yhdysvaltalaiset kitaristit Luokka:Yhdysvaltalaiset mandoliininsoittajat Luokka:Yhdysvaltalaiset countrymuusikot Luokka:Grammy-palkinnon saajat Luokka:Vuonna 1992 syntyneet Luokka:Elävät henkilöt
Lohjan rautatieasema

Lohjan rautatieasema (, ) on rautatieliikennepaikka Hanko–Hyvinkää-radalla Lohjalla. Lohja avattiin liikenteelle 8. lokakuuta 1873. Paikalle rakennettiin Knut Nylanderin suunnittelema asemarakennus. Asemarakennuksen lisäksi Lohjalle rakennettiin kaksipaikkainen veturitalli ja vesitorni. Vuonna 1907 asemalta avattiin kapearaiteinen Lohjan sähkörautatie Lohjanjärven rannalle. Rata palveli järven rannalla sijaitsevaa selluloosatehdasta, mutta vuodesta 1912 lähtien rataa käytettiin myös muun rahdin ja matkustajien kuljettamiseen. Vuonna 1928 asemalta rakennettiin Lohjanjärven rannalle leveäraiteinen Lohjan satamarata, joka siirtyi tavaraliikenteen käyttöön. Matkustajaliikenne siirtyi uudelle radalle vuonna 1930, jolloin vanha rata purettiin. Knut Nylanderin suunnittelema asemarakennus purettiin 1928, ja sen tilalle rakennettiin uusi. Henkilöliikenne Lohjalle lakkautettiin 25. syyskuuta 1983. Lipunmyynti suljettiin ja liikennepaikka muutettiin miehittämättömäksi vuonna 1997. Asemarakennus ja muita rakennuksia siirtyi Senaatti-kiinteistöille vuonna 2007. == Lähteet == == Aiheesta muualla == Luokka:Lohjan liikenne Luokka:Uudenmaan rautatieliikennepaikat
Anne Virkki

Anne Katariina Virkki (s. 1988) on suomalainen tähtitieteilijä joka on erikoistunut planeettatutkimukseen ja siihen liittyvään tutkalla suoritettavaan radiotähtitieteelliseen tutkimukseen. Hän on ollut vuodesta 2018 planeettaryhmän johtajana Arecibon observatoriossa. Virkki aloitti lukion jälkeen opinnot Helsingin yliopistossa vuonna 2006. Hän suoritti siellä kandidaatin, maisterin ja tohtorin tutkinnot fysiikan laitoksella. Hän oli jo opintojensa alusta saakka kiinnostunut asteroidien tutkimisesta. Hänen väitöstyönsä Planetary surface characterization by modeling radar scattering käsitteli asteroidien pinnan mallintamista tutkan sironnan avulla. Vuonna 2013 hän pääsi jatko-opintojen aikana vierailemaan Arecibon observatoriossa ja hakeutui myöhemmin sinne jatko-opiskeluun suoritettuaan tohtorin väitöksensä vuonna 2016. Hän on myös asunut Puerto Ricossa siitä lähtien, ja asui siellä kun Arecibon radioteleskooppi tuhoutui joulukuussa 2020. Virkki on ollut vuodesta 2018 planeettaryhmän johtajana observatoriossa. Arecibon radioteleskooppia voitiin käyttää myös käyttää tutkana ja se oli maailman suurin tutka. Se on siten monipuolisempi kuin Kiinassa sijaitseva maailmaan suurin radioteleskooppi FAST. Virkki on asteroidien lisäksi tutkinut tutkalla myös muun muassa komeettojen komia ja Kuun kraatereita. Hän on julkaissut lukuisia tutkimuksia liittyen planeettojen tutkimiseen tutkan avulla. == Lähteet == == Aiheesta muualla == * Anne Virkin haastattelu Ylen Areenassa. * * * Luokka:Suomalaiset tähtitieteilijät Luokka:Vuonna 1988 syntyneet Luokka:Elävät henkilöt
Saunalahden lastentalo

Saunalahden lastentalo on päiväkoti ja neuvola Saunalahden kaupunginosassa läntisessä Espoossa. == Arkkitehtuuri == Saunalahden lastentalo on Arkkitehtitoimisto JKMM Oy:n käsialaa. Talon koillispuolella kohoaa jyrkkä Kummelivuoren kallio, sen lounaispuolitse kulkee Kummelivuorentie. Talo sovitettiin pitkänomaiselle ja kapealle tontille siten, että se on tien suuntaan massiivinen ja linnamainen, pihan suuntaan sitä vastoin vähäeleisempi ja mittakaavaltaan pienempi. Kummelivuorentien puoleiset ikkunat vaihtelevat kooltaan, pihan suunnan ikkunat ulottuvat lattiasta kattoon. Lastentalon keskellä kulkee pitkä, hämyinen käytävä, joka on verhoiltu ympäristön havupuiden värimaailmaa toistavalla akustoivalla tekstiilipinnalla. Ryhmätilat ovat käytävään nähden huomattavan valoisia ja ne avautuvat pihan suuntaan. Sisätiloihin on luotu taiteen keinoin kullekin ryhmälle tunnistettava ilme. Eteisaulojen kattosuppiloista lankeaa luonnonvaloa, ja niissä on graafikko Aimo Katajamäen suunnittelemia kuvioita. == Viitteet == == Aiheesta muualla == *Espoon kaupunki: Saunalahden päiväkoti *Viherpojat: Saunalahden Lastentalo Kummelivuorentie 2, 02330 Espoo *Ilona.rista.net: SAUNALAHDEN LASTENTALO *Hagerlund.net: Espoon päiväkodit: Saunalahden päiväkoti Luokka:Espoon rakennukset ja rakennelmat Luokka:Saunalahti (Espoo)
Pertti Sariomaa

Pertti Johannes Sariomaa (27. toukokuuta 1936 Myrskylä – 10. tammikuuta 2025 MyrskyläKuolinilmoitus. Orimattilan Sanomat 16.1.2025, s. 4.) oli suomalainen kestävyysjuoksija. Hän edusti Myrskylän Myrskyä, ja oli pituudeltaan 181 cm. Sariomaa voitti 5 000 metrin juoksun Suomen-mestaruuden Jyväskylässä 1965 ajalla 14.16,2. Hän sai 10 000 metrillä SM-pronssia 1964. Maastojuoksun SM- kilpailuissa hän sijoittui parhaimmillaan viidenneksi pitkällä matkalla 1966. Sariomaa saavutti 5 000 metrillä pronssia Pohjoismaiden-mestaruuskilpailuissa 1965. Hän kilpaili vuosina 1963–1966 lisäksi kuudessa 5 000 ja neljässä 10 000 metrin maaottelujuoksussa. Hän sijoittui parhaimmillaan toiseksi Helsingissä käydyn maaottelun 10 000 metrillä heinäkuussa 1965 ennätyksekseen jääneellä ajalla 29.25,2. 5 000 metrin ennätyksensä 14.13,4 hän juoksi Tampereella 20. kesäkuuta 1966. == Lähteet == Luokka:Suomalaiset kestävyysjuoksijat Luokka:Vuonna 1936 syntyneet Luokka:Vuonna 2025 kuolleet
Miia Huitti

Miia Huitti (o.s. Meskus, s. 1976 Keminmaa) on suomalainen stressivalmentaja ja hyvinvointialan yrittäjä. Hän valmistui vuonna 2001 Jyväskylän yliopistosta kauppatieteiden maisteriksi pääaineena johtaminen sekä humanististen tieteiden kandidaatiksi pääaineena germaaninen filologia. Huitti asuu perheineen Pirkkalassa. == Ura == Miia Huitti on työskennellyt liike-elämässä pankki- ja rahoitusalalla sijoitusasiantuntijana, kehityspäällikkönä sekä pankinjohtajana vuosina 2001-2007 sekä henkilöstökonsulttina ja head hunterina vuosina 2007-2013. Pitkään jatkuneet vaativasta työstä aiheutunut stressi, suorituspaineet ja perhe-elämän haasteet johtivat loppuun palamiseen ja tarpeeseen hoitaa itseään säännöllisesti ja johdonmukaisesti. Hän hyppäsi pois uraputkestaan ja päätti keskittyä hyvinvointiin ja stressinhallintaan. Huitti tutustui psykologian tohtori Alexander Loydin kehittämään stressinhoitotekniikkaan ja hänestä tuli ensimmäinen suomalainen Paranemisen avain -valmentaja. Hän on julkaissut teoksen Stressikupla - Hyvää elämää ilman ahdistusta (Viisas Elämä, 2016), jossa käsitellään helppoja stressinhallinnan työkaluja ja stressistä vapautumisen keinoja. Kirjaan on koottu tarinoita ihmisiltä, jotka ovat helpottaneet elämäänsä Alexander Loydin kehittämiin menetelmiin perustuvien stressinhoitotyökalujen avulla. Vuodesta 2014 yrittäjänä toiminut Huitti luennoi stressinhallinnasta, stressin ennaltaehkäisevästä työstä ja itsensä johtamisesta. Hän myös valmentaa työyhteisöjä työhyvinvoinnin johtamisessa ja edistämisessä. Huitin kehittämä stressivalmennus keskittyy uupumuksen ennaltaehkäisyyn, itsetuntemuksen lisäämiseen sekä stressin oireiden, syiden ja seurausten ymmärtämiseen. Keväällä 2020 Miia Huitti perusti Onnellisuustutkimusinstituutti ry:n. Yhdistyksen tarkoituksena on tuottaa tutkimusta suomalaisesta onnellisuudesta niin työelämän kilpailuetuna, työkyvyn perustana kuin eri elämän osa-alueiden hyvinvointia, terveyttä ja jaksamista lisäävänä tekijänä. Tarkoituksensa toteuttamiseksi yhdistys tekee riippumatonta tutkimusta onnellisuudesta eri osa-alueilla mm. työelämässä ja tarjoaa tätä tutkimusta käytännönläheisesti pureskeltuna niin kotimaisille kuin kansainvälisille toimijoille tukemaan heidän tekemistään. == Lähteet == == Aiheesta muualla == * * * Luokka:Suomalaiset tietokirjailijat Luokka:Suomalaiset yrittäjät luokka:Vuonna 1976 syntyneet Luokka:Elävät henkilöt
Pelle (nimi)

Pelle on miehen etunimi, jota Skandinaviassa käytetään kutsumamuotona nimistä Per, Pehr, Peder, Peter ja Petter. Suomessa sitä voidaan pitää Pellervon lyhentymänä. Digi- ja väestötietoviraston mukaan Pelle on ollut vuoteen 2024 mennessä Suomessa virallisena etunimenä noin 50–70 miehellä. Ruotsissa nimi on huomattavasti yleisempi: siellä Pellejä on tilastoitu yli 2 500. Pellellä ei ole virallista nimipäivää almanakassa, mutta Helsingin yliopiston almanakkatoimiston julkaisemissa koirien, kissojen ja hevosten nimipäiväkalentereissa Pellen nimipäivä on 29. kesäkuuta. == Tunnettuja Pellejä == * Pelle Almqvist (s. 1978), ruotsalainen laulaja * Pelle Dragsted (s. 1975), tanskalainen poliitikko * Pelle Gudmundsen-Holmgreen (1932–2016), tanskalainen säveltäjä * Pelle Heikkilä (s. 1978), suomalainen näyttelijä * Pelle Lindbergh (1959–1985), ruotsalainen jääkiekkomaalivahti ja olympiamitalisti * Pelle Molin (1864–1896), ruotsalainen kirjailija ja taidemaalari * Pelle Petterson (s. 1932), ruotsalainen kilpapurjehtija ja olympiamitalisti * Pelle Svensson (1943–2020), ruotsalainen asianajaja, kreikkalais-roomalaisen tyylin painija ja olympiamitalisti Pelle taiteilijanimenä: * Pelle Miljoona (oik. Petri Samuli Tiili, s. 1955), suomalainen laulaja-lauluntekijä ja kirjailija == Kuvitteellisia Pellejä == * Pelle, päähenkilö Bille Augustin ohjaamassa elokuvassa Pelle Valloittaja () * Pelle Peloton (), Disneyn sarjakuva- ja animaatiohahmo * Pelle Pupu, sarjakuva- ja piirroshahmo Vemmelsäären () aikaisempi suomalainen nimi * Pelle Svanslös, Pekka Töpöhännän alkuperäinen, ruotsinkielinen nimi == Lähteet == Luokka:Etunimet
Pelle (täsmennyssivu)

Pelle voi tarkoittaa seuraavia: * pelle, koominen hahmo * Pelle, miehen etunimi * Pelle, sukunimenä: ** István Pelle (1907–1986), unkarilainen telinevoimistelija ja olympiavoittaja
Raimo Tikka

Raimo Tapani Tikka (9. joulukuuta 1937 Ristiina – (haudattu 16. helmikuuta) 2002)Pentti Heikkinen, Ristiinan ja sen ympäristökuntien Matilaiset, Matilainen suku (yhdistys), 2010, sivu 387 oli suomalainen kestävyysjuoksija.Urheilumme Kasvot Osa 2, Tikka, Raimo Tapani, sivu 939–940, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Hän edusti aktiiviurallaan Helsingin Kisa- Veikkoja, Kenttäurheilijat-58-seuraa ja Viipurin Urheilijoita. Aikaisemmat seurat olivat Mikkelin Kilpa-Veikot ja Ristiinan Urheilijat. Hän oli pituudeltaan 174 cm. Tikka voitti 10 000 metrin juoksun Suomen-mestaruuden Jyväskylässä 1965 ajalla 30.18,2. Hän sai samalla matkalla SM-hopeaa 1964. Maratonilla hän saavutti SM-hopeaa 1966 ja 1968. Sisäratojen SM-kilpailuissa hän sai 3 000 metrin juoksussa pronssia 1967. Maastojuoksun SM-kilpailuissa hän oli pitkällä matkalla toinen 1966. Joukkuekilpailussa hän saavutti pitkällä matkalla kultaa 1967, hopeaa 1966 ja pronssia 1969 sekä lyhyellä matkalla pronssia 1959 ja 1960. Tikka sijoittui 10 000 metrillä neljänneksi Pohjoismaiden-mestaruuskilpailuissa 1965. Maratonin Pohjoismaiden- mestaruuskilpailuissa hän saavutti hopeaa Reykjavikissa 1968 ennätysajallaan 2.18.49,2 ja sijoittui neljänneksi Kongsvingerissä 1969. Hän kilpaili lisäksi kolmessa 10 000 metrin maaottelujuoksussa vuosina 1964–1965 sijoittuen parhaimmillaan kahdesti kolmanneksi. Tikka juoksi 5 000 metrin ennätyksensä 14.32,0 Helsingissä 28. toukokuuta 1968 ja 10 000 metrin ennätyksensä 29.53,8 Kouvolassa 2. elokuuta 1964. Raimo Tikka oli ensimmäinen suomalainen, joka kilpaili Uruguayssa, kun hän vuonna 1964 osallistui siellä 10 000 metrin katujuoksuun, jossa sijoittui neljänneksi. Tikka oli ammatiltaan liikkeenharjoittaja. Hän muutti Ristiinasta Helsinkiin vuonna 1957. Tikan kotikunta oli Helsinki. == Lähteet == Luokka:Suomalaiset kestävyysjuoksijat Luokka:Vuonna 1937 syntyneet Luokka:Vuonna 2002 kuolleet
Yoshiaki Uchida

Yoshiaki Uchida () on japanilainen taekwondo-ohjaaja ja entinen karateka. Hän voitti aktiiviurallaan Kyokushinin Japanin mestaruuden kahdesti ja kerran taekwondon Japanin mestaruuden. ==Kilpaura== Uchida saavutti ensi kerran menestystä 2005 Japanin mestaruuskisoissa kesäkuussa voitettuaan Artem Pukasin superraskaansarjan pronssiottelussa.All Japan Weight Category Tournament - IKO kyokushinresults.com Viitattu 3.12.2020 Hän saavutti samana vuonna marraskuussa Japanin mestaruuden avoimessasarjassa. Uchida voitti loppuottelussa Osamu Shioshiman.37TH ALL JAPAN OPEN KARATE TOURNAMENT TOKYO 2005 kyokushin-world.org Viitattu 3.12.2020 Uchida uusi Japanin mestaruutensa marraskuussa 2006 voitettuaan loppuottelussa Arthur Hovhannisyan. Hän voitti samassa turnauksessa myös tameshiwari murskauskilpailun 29 laudalla.38TH ALL JAPAN OPEN KARATE TOURNAMENT TOKYO 2006 kyokushin-world.org Viitattu 3.12.2020 Uchida otteli vielä marraskuussa 2007 kolmipäiväisissä maailmanmestaruuskisoissa, jossa hän eteni neljännelle kierrokselle. ===Taekwondo=== Karaten jälkeen Uchida siirtyi harrastamaan taekwondoa ja kilpaili Japanissa WTF-tyylisuunnan turnauksissa yli 87-kiloisten sarjassa. Lokakuussa 2011 hän saavutti Länsi-Japanin alueellisen turnauksen mestaruuden. Helmikuussa 2012 Uchida saavutti pronssia Japanin mestaruuskisoissa ja uusi pronssivoittonsa maaliskuussa 2014. Lopulta maaliskuussa 2015 Uchida otti ensimmäisen Japanin mestaruuden. ==Lähteet== Luokka:Japanilaiset karatekat Luokka:Kyokushinin harjoittajat Luokka:Taekwondoinit Luokka:Elävät henkilöt
Dunlop-venttiili

Dunlop-venttiili on yleisin ja edullisin polkupyörän sisäkumiin yhdistetty venttiili, jonka keksijä on C. H. Woods. Muita venttiilityyppejä ovat Schrader ja Presta. Jos pumppu ei sovi tietylle venttiilityypille niin sopivaa adapteria käyttämällä soveltuu. Luokka:Renkaat Luokka:Venttiilit Luokka:Polkupyörän osat
Kalevi Ihaksi

Kalevi Ihaksi (s. 16. elokuuta 1943 Ylämaa) on suomalainen kestävyysjuoksija. Hän edusti aktiiviurallaan Lappeenrannan Urheilu-Miehiä, Imatran Jyskettä, Jyväskylän Kenttäurheilijoita ja Luumäen Poikia. Ihaksi sijoittui Budapestin EM-kilpailuissa 1966 maratonilla seitsemänneksi ajalla 2.23.38,6. Hän voitti maratonin Pohjoismaiden-mestaruuden Kööpenhaminassa 1967 ajalla 2.26.03,0. Ihaksi voitti maratonin Suomen-mestaruuden Sippolassa 1966 ajalla 2.24.51,6. Kilpailu oli samalla maaottelu, jossa hän sijoittui toiseksi. Hän voitti Suomen-mestaruuden toistamiseen Porissa 1967 ajalla 2.27.06. Hän saavutti maratonilla SM-hopeaa 1969 ja pronssia 1970. Kalevan kisojen 10 000 metrillä hän sijoittui parhaimmillaan kuudenneksi 1964. Viestijuoksun SM-kilpailuissa hän saavutti hopeaa 4 × 1 500 metrin viestissä 1965. Maastojuoksun SM- kilpailuissa hän sai pitkän matkan joukkuekilpailussa hopeaa 1965. Sisäratojen SM-kilpailuissa hän oli parhaimmillaan 3 000 metrillä viides 1965. Ihaksi juoksi maratonennätyksensä 2.22.07 Bostonissa 19. huhtikuuta 1967. 5 000 metriä hän juoksi parhaimmillaan aikaan 14.41,4 Jyväskylässä vuonna 1965 ja 10 000 metriä 30.21,8 Kouvolassa 1969. == Lähteet == Luokka:Suomalaiset kestävyysjuoksijat Luokka:Vuonna 1943 syntyneet Luokka:Elävät henkilöt
Gil Fronsdal

Gil Fronsdal (s. 1954) on Norjassa syntynyt yhdysvaltalainen buddhalainen opettaja, kirjailija ja tutkija. Hän on harjoittanut buddhalaisuutta sekä japanilaisessa sōtō zen- että kaakkoisaasiaalaisessa theravada-perinteessä vuodesta 1975. Hän oli vipassana-opettaja Jack Kornfieldin oppilas, ja nykyisin hän on yksi Spirit Rock Meditation Centerin opettajista. Hänet vihittiin sōtō zen -papiksi San Francisco Zen Centerissä vuonna 1982, ja hän sai dharmasiirron Mel Weitsmanilta, Berkeley Zen Centerin apotilta. Fronsdal on opettanut buddhalaisuuden harjoittamista vuodesta 1990. Hän on Redwood Cityssä, Kaliforniassa sijaitsevan Insight Meditation Center -retriittikeskuksen perustaja ja pääopettaja, ja hänellä on myös buddhalaisuuden tutkimuksen tohtorin tutkinto Stanfordin yliopistosta. Hän on kirjoittanut useita kirjoja buddhalaisuudesta sekä kääntänyt englanniksi Buddhan opetusten kokoelman Dhammapada. ==Bibliografia== ===Suomennetut teokset=== * ==Aiheesta muualla== *Insight Meditation Centerin kotisivut *Gil Fronsdalin dharmapuheita ja ohjattuja meditaatioita *Tricycle: Gil Fronsdal - Living Two Traditions ==Lähteet== Luokka:Buddhalaiset kirjailijat Luokka:Buddhalaiset opettajat Luokka:Buddhalaisuus Yhdysvalloissa Luokka:Norjalaiset kirjailijat Luokka:Yhdysvaltalaiset uskontotieteilijät Luokka:Yhdysvaltalaiset tietokirjailijat Luokka:Theravada Luokka:Yhdysvaltalaiset uskonnolliset johtajat Luokka:Vuonna 1945 syntyneet Luokka:Elävät henkilöt
Marskivihvilä

Marskivihvilä eli kaislavihvilä (Juncus maritimus) on vihviläkasvien (Juncaceae) heimoon ja vihvilöiden (Juncus) sukuun kuuluva kasvilaji. Se on monivuotinen ja suurikokoiseksi kasvava vihvilälaji. Marskivihvilä voi kasvaa noin 50–100 senttimetriä korkeaksi ja sen varret kasvavat suikertavasta juurakosta yksittäin. Varret ovat sileitä ja sinivihreitä. Lehdet ovat pitkiä ja lehtien tyvitupet kiiltävänruskeita. Marskivihvilän kukinto on monikukkainen ja kukinnossa on monia kukkarykelmiä eri korkeuksilla. Kukinnon tukilehti on pitkä ja ylöspäin siirottava. Marskivihvilä kukkii heinäkuusta syyskuulle. Hedelmä on teräväkärkinen, kiiltävä sekä ruskea pähkylä. Marskivihvilää esiintyy Euroopassa varsinkin rannikoilla Itämeren eteläosaan asti. Ruotsissa lajia tavataan harvinaisena maan eteläosissa Skånesta Öölantiin savisilla merenrannoilla ja rantaniityillä. Lajia ei kasva Suomessa. == Lähteet == == Aiheesta muualla == * Finto: Kassu – Kasvien suomenkieliset nimet: Marskivihvilä (Juncus maritimus) * iNaturalist: Juncus maritimus * ITIS: Juncus maritimus * United States Department of Agriculture (USDA): Juncus maritimus * Flora of North America: Juncus maritimus * UniProt: Taxonomy – Juncus maritimus * Global Biodiversity Information Facility (GBIF): Juncus maritimus * The Plant List: Juncus maritimus Luokka:Vihvilät
Kennewick (Washington)

Kennewick on kaupunki Bentonin piirikunnassa Yhdysvaltojen Washingtonin osavaltiossa, Columbia-joen varrella. Väkiluku oli 84 347 vuonna 2019. Columbia-joen rannalta löydettiin vuonna 1996 esihistoriallisen ihmisen jäänteet. Ikäisekseen luuranko on yksi täydellisimmistä koskaan löydetyistä. Hanford Siten rakentaminen 1940-luvulla vauhditti kaupungin kasvua ja se on nykyäänkin tärkeä työllistäjä == Lähteet == == Aiheesta muualla == Luokka:Washingtonin kaupungit
CDHR3

Kadheriineihin liittyvä perheenjäsen 3 (, lyh. CDHR3) on solukalvoproteiini, jota epiteelisolut tuottavat keuhkoputkessa aikusilla sekä keuhkoissa sikiöillä. Proteiinin tarkoitusta ei ole saatu selville, mutta kadheriineihin kuuluvien proteiinien tehtävät usein liittyvät solujen välisten vyöliitosten muodostamiseen. CDHR3:n kuitenkin tiedetään olevan sidoksissa astman kehittymiseen pienillä lapsilla ja sen on tunnistettu olevan reseptori yleiselle flunssan aiheuttajalle, rinovirus-C:lle == Merkitys lääketieteessä == CDHR3 proteiinille on tunnistettu kaksi alleelia, G ja A, joiden erona on yhden kysteiiniaminohapon vaihtuminen tyrosiiniksi paikalla 529. A-alleelia kantavilla yksilöillä on lisääntynyt riski sairastua astmaan. AA- homotsygoottien ja GA-heterotsygoottien keuhkoputken epiteelisoluissa CDHR3-proteiinia tuotetaan enemmän, kuin GG-homotsygooteilla. Tämä saattaa olla syynä sille, että A-astmariskialleelia kantavat lapset ovat alttiimpia rinovirus-C infektiolle. Vakavat tai toistuvat hengitystieinfektiot voivat aiheuttaa vaurioita, jotka pienten lasten keuhkojen kehittyessä edistävät edelleen astman todennäköisyyttä . == Lähteet == Luokka:Proteiinit
Olli-Pekka Peltola

Olli-Pekka Peltola (s. 8. syyskuuta 1969 Kyyjärvi) on suomalainen ampumahiihtäjä. Peltola osallistui vuoden 1998 talviolympialaisiin, jossa hän tuli sijalle kahdeksan ja vuoden 2002 talviolympialaisiin, jossa hän tuli sijalle 73. Vuoden 2002 talviolympialaisissa Peltola kilpaili 10 kilometrin sprintin ja vuoden 1998 talviolympialaisissa 4 x 7,5 kilometrin viestin.https://www.olympedia.org/athletes/99609 Peltolan seura on Lahden Hiihtoseura.https://tulokset.hiihtoliitto.fi/urheilijat/olli-pekka-peltola/ == Lähteet == Luokka:Vuonna 1969 syntyneet Luokka:Suomalaiset ampumahiihtäjät Luokka:Elävät henkilöt
Helena Pietilä

Helena Pietilä (o.s. Koskinen, s. 27. heinäkuuta 1947 Pertunmaa) on suomalainen keskimatkojen juoksija ja kestävyysjuoksija. Hän edusti aktiiviurallaan Pertunmaan Urheilijoita, ja on pituudeltaan 164 cm. Pietilä voitti 3 000 metrin Suomen-mestaruuden Seinäjoella 1975 ajalla 9.28,88. Hän sai samalla matkalla SM-hopeaa 1974. 1 500 metrillä hän oli Kalevan kisoissa parhaimmillaan neljäs 1974. Hän voitti sisäratojen Suomen-mestaruuden Vierumäellä 1974 sekä 800 metrillä ajalla 2.18,9 että 1 500 metrillä ajalla 4.38,8. Pietilä sijoittui 49:nneksi maastojuoksun MM-kilpailuissa 1976. Hän juoksi kaikkiaan kahdeksan maaottelujuoksua vuosina 1974–1975 sijoittuen parhaimmillaan 1 500 metrillä toiseksi Turun hallimaaottelussa maaliskuussa 1974 halliennätyksellään 4.31,4 ja Suomi–Ruotsi-maaottelussa Tukholmassa 1975. Pietilä juoksi 1 500 metrin ennätyksensä 4.24,33 Helsingissä 1974 ja 3 000 metrillä 9.28,31 Tukholmassa 1975. == Lähteet == Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1947 syntyneet Luokka:Elävät henkilöt
Killah Records

Killah Records on suomalaisen rap-artisti Kuben vuonna 2019 perustama levy- yhtö. Killah Records on Universal Music Finlandin alaisuudessa. == Artistit == * EL'o * Kube * Mari Johanna === Entiset artistit === * Dollari * Olli Antonio * Mäkki * 65uge * Matti8 * Temaj * SEXGANG == Lähteet == * https://universalmusic.fi/tag/killah-records/ * https://www.rumba.fi/uutiset/kube-perusti-oman-levy-yhtion-ja-kertoo-mika-on- hanen-status-tassa-geimissa/ Luokka:Suomalaiset hip hop -levy-yhtiöt‎
Marjatta Muttilainen

Marjatta Vilhelmiina Muttilainen (o.s. Olkkonen, myöh. Kiviniemi, s. 21. elokuuta 1946 Virrat) on suomalainen hiihtäjä. Muttilainen osallistui vuosien 1968 ja 1972 talviolympialaisiin. Vuoden 1968 talviolympialaisissa hän sijoittui viidellä kilometrillä sijalle 11 ja viestissä sijalle neljä sekä 1972 talviolympialaisissa kymmenellä kilometrilla sijalle 22. Vuoden 1970 MM- kilpailuissa hän sijoittui 10 kilometrillä yhdeksänneksi. SM-kilpailuissa Muttilainen saavutti kultaa 5 kilometrillä vuonna 1968, 10 kilometrillä ja viestissä 1969, viestissä vuosina 1975 ja 1976, ja hopeaa 10 kilometrillä ja viestissä 1972 sekä yhteensä seitsemän pronssia vuosina 1967–1974.Helsingin Sanomat 3.2.1974, s. 30–31 (Lehti HS Aikakoneessa (tilaajille)) == Lähteet == Luokka:Suomalaiset maastohiihtäjät Luokka:Vuonna 1946 syntyneet Luokka:Elävät henkilöt
Hafnium(IV)oksidi

Hafnium(IV)oksidi (HfO2) eli hafniumdioksidi tai hafnia on hafnium- ja oksidi- ionien muodostama epäorgaaninen ioniyhdiste. Yhdistettä käytetään erikoislasien ja muiden hafniumyhdisteiden valmistukseen, ydintekniikassa ja elektroniikassa. ==Ominaisuudet== Huoneenlämpötilassa hafnium(IV)oksidi on valkoista kiteistä ainetta. Yhdisteellä on useita kidemuotoja eli se on polymorfista. Huoneenlämpötilassa stabiilein muoto on alkeiskopiltaan monokliininen ja muuttuu kuumennettaessa 1 700 °C:n lämpötilaan tetragoniseksi ja edelleen kuutiolliseksi noin 2 600 °C:n lämpötilassa. Yhdiste on veteen liukenematonta, mutta liukenee eräisiin kuumiin väkeviin happoihin, esimerkiksi vetyfluoridiin, ja väkeviin vahvoihin emäsliuoksiin. Hafnium(IV)oksidilla on suuri dielektrinen vakio.Ralph H. Nielsen: Hafnium and Hafnium Compounds, Kirk-Othmer Encyclopedia of Chemical Technology, John Wiley & Sons, New York, 2013.Ralph H. Nielsen & Gerhard Wilfing: Hafnium and Hafnium Compounds, Ullmann's Encyclopedia of Industrial Chemistry, John Wiley & Sons, New York, 2010. ==Valmistus ja käyttö== Hafnium(IV)oksidia voidaan valmistaa kuumentamalla metallista hafniumia happivirrassa 400 °C:n lämpötilassa. Sitä muodostuu myös kuumennettaessa useita hafniumyhdisteitä. :Hf + O2 → HfO2 Hafnium(IV)oksidilla on suuri taitekerroin, minkä vuoksi sitä käytetään erikoislasien valmistukseen. Yhdisteestä valmistetaan myös muita hafniumyhdisteitä, kuten hafnium(IV)kloridia. Yhdisteen korkean dielektrisen vakion vuoksi sitä käytetään porttioksidina kondensaattoreissa piidioksidin sijaan ja metallioksidipuolijohdekanavatransistorien valmistamiseen. ==Lähteet== Luokka:Hafniumyhdisteet Luokka:Oksidit
Jouni Waris

Jouni Waris (s. 30. heinäkuuta 1969) on suomalainen keskimatkojen juoksija. Hän edusti aktiiviurallaan Ilomantsin Urheilijoita, Sulkavan Kisaa, Joensuun Katajaa, Lapuan Virkiää, Lahden Ahkeraa, Toijalan Vauhtia, Teivo Stayersiä ja Sippolan Kuntoa. Hän on pituudeltaan 183 cm. Waris voitti 1 500 metrin Suomen- mestaruuden Lapualla 1995 ajalla 3.52,65. Viestijuoksun SM-kilpailuissa hän saavutti 4 × 800 metrin viestissä hopeaa 1997 ja 4 × 1 500 metrin viestissä pronssia 1995. Hän juoksi kahdesta maaottelussa (1992 ja 1995) sijoittuen kummallakin kerralla 1 500 metrillä kuudenneksi. Waris juoksi 800 metrin ennätyksensä 1.51,98 Lahdessa vuonna 1995, 1 000 metrilä 2.25,6 Joensuussa 1994 ja 1 500 metrillä 3.46,40 Oulussa 1994. == Lähteet == Luokka:Suomalaiset keskimatkojen juoksijat Luokka:Vuonna 1969 syntyneet Luokka:Elävät henkilöt
Bizi (artisti)

Bizi (oikealta nimeltään Ade Iduozee) on nigerialaissuomalainen trap-artisti. Hän yhdistelee musiikissaan trap- ja R&B-musiikkia.; Bizi kiinnitettiin vuonna 2017 JVG:n levy-yhtiö PME Recordsin riveihin. Aiemmin hän teki englanninkielistä musiikkia "Sideshow"-nimellä. Bizi tuli tunnetuksi vuonna 2018 julkaistulla Ääniviesti-levyllä ja Tippan kanssa yhteistyössä tehdyllä EP-llä TRAPPIST. == Diskografia == === EP't: === * Unlocked (2017) (Poistunut Soundcloudista) * TRAPPIST (yhdessä Tippan kanssa, 2017) * Ääniviesti (2018) === Singlet: === * "Sä / Zoneis" (2017) * "Sateenvarjo" (2018) * "BIGMACi" (mukana Cledos) (2018) * "Veny Taas Vähä" (2019) * "Väistä" (2019) * ”Ettiny" (2021) * ”Draama” (2022) * ”Draama (Remix)” (mukana William) (2022) * ”Slaidaan / XO” (2023) * ”Sori” (mukana Turisti) (2023) === Vierailijana: === * Pajafella - “Wasteman” (2016) (nimettömänä) * JVG - ”En Sun Kaa” (2017) * Kingfish – "Mästerpläni" (2017) * Cledos – "Swipe" (2018) * NCO – "Sininen" (2018) * Kingfish – "Vegas” (2018) * Ibe - ”Edgy” (mukana Melo) (2019) * Eevil Stöö – "Arkajalat" (2019) * RONNIE – "Adrenaline" (2019) * Lyttä – "Vaan Tuloksil On Välii" (2019) * Pins.ku – "GT" (2019) * Cledos – "TÄN KAA" (2019) * ABREU - Rakastan Mua Enemmän (2019) * SKII6 – "Synttärisankari" (2020) * Etta – "Verhot Kii" (2020) * William - ”Ympyrää” (2021) *MD$ – "UUS BAE" (2021) *SHRTY - ”Ilman Sua” (2022) *JVG - ”Lokakuu” (2022) * Turisti - ”Tee Tilaa” (2022) * Ani - ”Stresseis” (2023) * Ares - ”Kadut Ei Tuu Unohtaa” (2023) * Joe L - ”5AM” (2023) *Cledos - ”Yks Yö” (2023) === Musiikkivideot: === * Kräkkii (2017) * Sateenvarjo (2018) * BIGMACi (2018) * Luokka '18 (2018) * TÄN KAA (2019) * Vegas (2019) * GT (2019) * Synttärisankari (2020) * UUS BAE (2021) * Lokakuu (2022) == Lähteet == * https://allday.fi/artist/bizi/ * https://pmerecords.fi/artisti/bizi/ === Viitteet === Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Jussi Huttunen (yleisurheilija)

Jussi Huttunen (s. 6. elokuuta 1962) on suomalainen kestävyysjuoksija. Hän edusti aktiiviurallaan Pakilan Visaa, Helsingin Kisa-Tovereita ja Lohjan Kisa- Veikkoja. Hän on pituudeltaan 176 cm. Hänen valmentajanaan toimi Jaakko Honkanen. Huttunen voitti maratonin Suomen-mestaruuden Porissa 1995 ennätysajallaan 2.21.19. Viestijuoksun SM-kilpailuissa hän saavutti 4 × 1 500 metrin viestissä pronssia 1988. Maastojuoksun SM-kilpailuissa hän sai pitkän matkan joukkuekilpailussa hopeaa 1993. == Henkilökohtaiset ennätykset == === Ulkoradat === Laji Aika Paikka Päivä 800 m 1.51,77 Vihti 1. kesäkuuta 1986 1 500 m 3.46,75 Kouvola 20. heinäkuuta 1987 2 000 m 5.29,14 Varkaus 23. heinäkuuta 1989 3 000 m 8.08,56 Helsinki 9. kesäkuuta 1989 5 000 m 14.24,74 Kemi 7. heinäkuuta 1988 10 000 m 29.45,07 Jyväskylä 5. heinäkuuta 1992 20 km tiejuoksu 1.02.19 Lieksa 9. huhtikuuta 1994 Maraton 2.21.19 Pori 22. huhtikuuta 1995 3 000 m ej 8.49,59 Porvoo 17. heinäkuuta 1990 === Sisäradat === Laji Aika Paikka Päivä 800 m 1.54,12 Kuortane 8. helmikuuta 1987 1 500 m 3.53,6 Otaniemi 24. tammikuuta 1988 3 000 m 8.13,47 Turku 17. helmikuuta 1990 == Lähteet == Luokka:Suomalaiset kestävyysjuoksijat Luokka:Vuonna 1962 syntyneet Luokka:Elävät henkilöt
Tuomo Ojala

Tuomo Juhani Ojala (s. 19. syyskuuta 1979 Lahti) on suomalainen lumilautailija. Ojala osallistui vuoden 2002 talviolympialaisiin ja tuli sijalle 30 kilpaillen half-pipea.https://www.olympedia.org/athletes/101131 Ojala on koulutukseltaan matemaatikko ja filosofian tohtori. Vuonna 2016 Ojalasta tuli Suomen Lumilautaliiton puheenjohtaja.http://fsa.fi/ajankohtaista/lumilautaliiton-hallituksen- puheenjohtajaksi-nousee-tuomo-ojala/ == Lähteet == Luokka:Vuonna 1979 syntyneet Luokka:Suomalaiset lumilautailijat Luokka:Elävät henkilöt
Jussi Taka

Jussi Taka (s. 25. huhtikuuta 1993 Rovaniemi) on suomalainen lumilautailija. Taka osallistui vuoden 2014 talviolympialaisiin ja sijoittui lumilautakrossissa sijalle 33.https://www.olympedia.org/athletes/127706 Taka on laskenut lumilautakrossia myös Eurooppa- ja maailmancupissa vuodet 2010-2015 ja Takan paras sijoitus maailmancupissa oli neljä.https://www.lapinkansa.fi/olympialaisissa-laskeneen-veljen- jalanjaljissa-eve/89171 Hän sijoittui kolmanneksi nuorten MM-kisoissa vuonna 2012. Taka lopetti ammattilaisuransa vuonna 2015. Taka valmistui fysioterapeutiksi Lapin ammattikorkeakoulusta vuonna 2020. Hän omistaa Vimma Valmennus & Fysioterapia Oy:n Rovaniemellä. == Lähteet == Luokka:Vuonna 1993 syntyneet Luokka:Suomalaiset lumilautailijat Luokka:Elävät henkilöt
Pistinvihvilä

Pistinvihvilä (Juncus acutus) on vihviläkasvien (Juncaceae) heimoon, vihvilöiden (Juncus) sukuun kuuluva monivuotinen kasvilaji, jota voidaan käyttää myös puutarhakasvina. Pistinvihvilä voi kasvaa noin 1,5 metriä korkeaksi. Sen kukat sijaitsevat sykeröinä varren latvassa ja ovat kaksineuvoisia sekä tuulipölytteisiä. Pistinvihvilä kukkii kesäkuussa. Pistinvihvilä kasvaa hiekkaisilla merenrannoilla ja dyyneillä sekä paikoittain myös marskimailla. Pistinvihvilä voi kasvaa sekä maalla että vedessä. Pistinvihvilää tavataan eteläisessä Euroopassa Ranskasta itään ja etelään, Isossa-Britanniassa, Pohjois-Afrikassa sekä Makaronesiassa. Puutarhassa pistinvihvilä kasvaa täydessä valossa tai puolivarjossa kostealla tai märällä kasvupaikalla. == Lähteet == * Plants For a Future: Juncus acutus L. === Viitteet === == Aiheesta muualla == * Kassu – Kasvien suomenkieliset nimet: Pistinvihvilä (Juncus acutus) * iNaturalist: Juncus acutus * UniProt: Taxonomy - Juncus acutus * Integrated Taxonomic Information System (ITIS): Juncus acutus * Global Biodiversity Information Facility (GBIF): Juncus acutus * United States Department of Agriculture (USDA): Juncus acutus * Flora of North America: Juncus acutus * The Plant List: Juncus acutus Luokka:Vihvilät
Seppo Reijonen

Seppo Olavi Reijonen (s. 29. huhtikuuta 1944 Sortavala) on suomalainen mäkihyppääjä. Reijonen osallistui vuoden 1968 talviolympialaisiin ja tuli sijalle 40.https://www.olympedia.org/athletes/96773 == Lähteet == Luokka:Vuonna 1944 syntyneet Luokka:Suomalaiset mäkihyppääjät Luokka:Elävät henkilöt
Erik Frank

Erik Emil Frank (12. marraskuuta 1899 Tuusula – 5. tammikuuta 1972 Helsinki) oli suomalainen pyöräilijä. Frank osallistui vuoden 1924 kesäolympialaisten maantieajoon. Henkilökohtaisessa kilpailussa hän sijoittui sijalle 52 ja joukkuekilpailussa sijalle 13.https://www.olympedia.org/athletes/14354 == Lähteet == Luokka:Suomalaiset pyöräilijät Luokka:Vuonna 1899 syntyneet Luokka:Vuonna 1972 kuolleet
Ester Roeck-Hansen

Ester Linnéa Roeck-Hansen (o.s. Andersson; 12. elokuuta 1897 Uddevalla, Ruotsi – 14. kesäkuuta 1987 Tukholma, Ruotsi) oli ruotsalainen näyttelijä. == Filmografia == *1926 – Dollarmillionen *1926 – Murtovarkaus *1931 – Hotell Paradisets hemlighet *1932 – Svarta rosor *1944 – ...och alla dessa kvinnor *1945 – Kungliga patrasket *1947 – Sjätte budet *1949 – Kärleken segrar *1952 – För min heta ungdoms skull *1956 – Flickan i frack ==Lähteet== ==Aiheesta muualla== * Luokka:Ruotsalaiset näyttelijät Luokka:Vuonna 1897 syntyneet Luokka:Vuonna 1987 kuolleet
Lavinto

Lavinto on kylä Hausjärvellä. Se on tiivis rivikylä, jonka historiallinen rakenne on säilynyt poikkeuksellisen hyvin nykypäivään saakka.Lavinnon kylä - Valtakunnallisesti merkittävät rakennetut kulttuuriympäristöt RKY, rky.fi, viitattu 3.12.2020 Säilynyt rakennuskanta on pääasiassa peräisin 1800-luvulta. Vanhan Hämeentien (nyk. seututie 290) varrella sijaitsevat Lavinnon neljä kantatilaa; Yli-Lemola, Huttala, Ali-Leimola ja Yli-Mattila. Talot sijaitsevat tiivinä ryhmänä metsäisen mäen reunassa. Kyläkeskuksen pohjoispuolella avautuu viljelymaisema. Hausjärven kuntakeskukseen Oittiin on Lavinnolta matkaa noin kymmenen kilometriä. Lähin kaupunki on Riihimäki. == Nimen alkuperä == Kylän nimen pohjana saattaa olla murresana lavi, joka tarkoittaa niin vitsakesta väännettyä lehmän kytkyttä kuin hevosen luokin muotoista esinettä, johon metsästäjällä oli tapana ripustaa ansalankansa.Vanhat paikannimet, kylien nimet Hausjärvellä | Akin keräilysivut, akiranta.com, viitattu 3.12.2020. == Historia == Lavinnon kylä rakennettiin monien Hausjärven vanhimpien kylien tapaan Vanhan Hämeentien varrelle ja kylä lienee asutettu 1300-luvun kuluessa.Hausjärven historiaa - Hausjärven kunta , hausjarvi.fi, viitattu 3.12.2020. Keskiajan lopulla kylässä oli neljä taloa;: Ollilla, Miekkala, Lemola ja Huttala. Ollilasta lohkaistiin vuonna 1624 Mattila. Vuonna 1784 kylään muodostettiin isojaon yhteydessä kolme uudistaloa; Syrjä, Lepomäki ja Sydänmäki. Näistä Lepomäki oli alkujaan Miekkalan alainen torppa. Lavinnon kyläkeskuksen koillispuolelle rakentui 1800- ja 1900-luvun kuluessa itsellisasutuksen alue. == Lähteet == Luokka:Hausjärven kylät Luokka:Valtakunnallisesti merkittävät rakennetut kulttuuriympäristöt Suomessa
Aimo Mäkinen Areena

Aimo Mäkinen Areena on 8. marraskuuta 2011 Helsingin Vuosaareen avattu jäähalli. Aimo Mäkinen Areena toimii Vuosaaren Viikinkien kotihallina. ==Halli== Aimo Mäkinen Areenalla on kaksi jääkiekkokaukaloa, 170 hengen katsomo, 230 neliön liikuntatila, kuntosali ja kahvila. Jäähallissa toimii myös Pro Sharp Shop -niminen luistintenteroitusliike. Halli maksoi yhteensä noin 7 miljoonaa euroa. Jäähalli sijaitsee Kartanon kentän yhteydessä. Jäähallin lähellä sijaitsee myös Vuosaari Golf. Aimo Mäkinen Areena on maailman ensimmäinen jäähalli, jossa on sähköä säästävä ja vähemmän lämpöä tuottava LED-valaistus. ==Nimeäminen== Jäähalli sai nimensä suomalaisen jääkiekkovaikuttaja Aimo Mäkisen mukaan. Aimo Mäkinen testamenttasi 2,4 miljoonaa euroa jäähallin rakentamista varten. Rahojen tarkoituksena oli rakentaa suomalaisille jääkiekkojunioreille halli. === Uudelleennimeämiskohu === Vuonna 2014 jäähallin edessä ollut Aimo Mäkisen nimikyltti irrotettiin ja tilalle siirrettiin Kuljetusrinki -nimisen yhtiön mainos. Mainospaikka hallin edestä oli myyty jätehuolto- ja kuljetusyhtiölle. == Lähteet == Luokka:Helsingin urheiluhallit Luokka:Suomen jäähallit Luokka:Vuosaari
Lavincourt

Lavincourt on kunta Koillis-Ranskassa Meusen departementissa Grand Estin alueella. Kunnassa asui 70 asukasta vuonna 2017 ja sen pinta-ala on 4,70 neliökilometriä. Lavincourtin väkiluku on pienentynyt yhdellä asukkaalla vuodesta 2007, jolloin kunnassa asui 71 asukasta. Vuonna 2012 kunnan väkiluku oli sama kuin vuoden 2007 väestönlaskennassa. == Kuvia == Tiedosto:Lavincourt (Meuse) city limit sign.jpg|Katukuvaa Tiedosto:Lavincourt - Chevet de l'église.jpg|Kirkko Tiedosto:Lavincourt - Berges de la Saulx.jpg|Jokimaisemaa == Lähteet == == Aiheesta muualla == Luokka:Meusen kunnat
Richecourt

Richecourt on kunta Koillis-Ranskassa Meusen departementissa Grand Estin alueella. Kunnassa asui 59 asukasta vuonna 2017 ja sen pinta-ala on 6,23 neliökilometriä. Richecourtin väkiluku on pienentynyt kahdella asukkaalla vuodesta 2007, jolloin kunnassa asui 61 asukasta. Vuonna 2012 kunnan väkiluku oli 63, eli siellä asui neljä asukasta enemmän kuin vuoden 2017 väestönlaskennassa. == Kuvia == Tiedosto:Eglise Richecourt.JPG|Kirkko Tiedosto:Entree Richecourt.jpg|Katukuvaa Tiedosto:Richecourt monument 14-18.JPG|Sotamuistomerkki == Lähteet == == Aiheesta muualla == Luokka:Meusen kunnat
Myślibórzin piirikunta

Myślibórzin piirikunta () on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 65 638\. Piirikunta jakautuu viiteen maalaiskuntaan, jotka ovat Barlinek, Boleszkowice, Dębno, Myślibórz sekä Nowogródek Pomorski. Piirikunnan hallinnollinen keskus on Myślibórzin kaupunki. Myślibórzin piirikunnan pinta-alasta 42,1 prosenttia oli metsän peitossa vuonna 2018. Myślibórzin piirikunnan työttömyysaste oli vuoden 2018 lopussa 6,7 prosenttia. Vuoden 2019 lopussa Myślibórzin piirikunnassa oli 65 638 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 68 100 ja sen ennakoidaan vuoteen 2050 mennessä pienenevän 51 785 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,3 prosenttia, työikäisten 60,8 prosenttia ja eläkeikäisten 22 prosenttia väestön keski-iän ollessa 42 vuotta. Elävänä syntyi vuonna 2019 yhteensä 508 lasta. == Lähteet == Luokka:Länsi-Pommerin piirikunnat